AMR (Adaptive Multi-Rate) on audiodatan pakkauskoodekki (codec), joka on optimoitu puheen pakkaukseen. Se on alunperin suunniteltu käytettäväksi GSM- ja EDGE-verkoissa, mutta on nyt käytössä mm. kolmannen sukupolven (3G) matkapuhelinverkoissa. Monet matkapuhelimet antavatkin tallentaa nauhoitettua puhetta suoraan .amr-päätteisiin tiedostoihin, ja rautatason tuen vuoksi jotkut mobiilisovellukset hyödyntävät AMR-koodekkia muunkin kuin puheaudion siirtämiseen. On myös olemassa ohjelmia .amr-tiedostojen muuttamiseksi .mp3-muotoon. Kannattaa kuitenkin muistaa, ettei AMR ole kovinkaan soveltuva koodekki esimerkiksi musiikin pakkaukseen.
AMR pohjautuu ACELP-algoritmeihin (Algebraic Code Excited Linear Prediction). Adaptiivisuus (adaptive) ilmenee siten, että AMR voi käyttää kahdeksaa eri bittinopeutta, joista kolme on yhteensopivia eri 3GPP:n puhekoodekkien kanssa. Tuetut bittinopeudet ovat:12,20 kb/s10,20 kb/s7,95 kb/s7,40 kb/s6,70 kb/s5,90 kb/s5,15 kb/s4,75 kb/s